D Jude wärde ihrer Kultur noh in europäischi und öschtligi Jude iideilt, oder ihrer hischdorische Umgangsschbrooch noh in Aschkenasim ('dütschi' Jude), wo Jiddisch gschwätzt hai, und Sepharadim ('spanischi' Jude), wo Ladino gredet hai. Wenn s au nid vil Aschkenasim git, wo in öschtlige Länder, d.h. in Persie, dr Türkei oder in arabische Länder, läbe, het s doch nid wenig Sepharadim, wo vor dr schbanische Inquisition in anderi europäischi Länder gflüchtet si. Es git chliineri Grubbe wie die jüdische Gmeinde im Irak, im Jemen oder in Äthiopie, wo hischdorisch nie Ladino gschwätzt hai und dorum nit zu de Sepharadim zelt wärde.